חברת טוויטר ויצרנית המכשירים הניידים Peek משיקות השבוע את ה-TwitterPeek- המכשיר הנייד הראשון שמיועד כל כולו לשליחה וקבלה של ציוצים דרך טוויטר. איך הוא עובד?
טוויטר הפכה בשנה האחרונה לאחת התופעות המזוהות ביותר עם הרשתות החברתיות. אם צריך הוכחה לעד כמה שהתופעה הזו העמיקה ונתנה שורשים, ניתן היה לראות אותה השבוע עם השקתו של ה-TwitterPeek - המכשיר הנייד הראשון המוקדש כל כולו לשירות החברתי של טוויטר.
ה-TwitterPeek הוא פרי של שיתוף הפעולה בין חברת טוויטר לבין יצרנית המכשירים הניידים Peek. ה-TwitterPeek נראה דומה מאוד בעיצובו לטלפון נייד חכם. הוא כולל מסך צבעוני בגודל 2.7 אינטש על 4 אינטש ומקלדת QWERTY מלאה. שלא כמו הטלפון החכם, המסוגל גם לבצע שיחות ופעולות נוספות, ה-TwitterPeek מסוגל אך ורק לתקשר עם האתר של טוויטר.
דולרים. המחיר כולל שירות של שישה חודשים בהם ניתנת למשתמש גישה קבועה לרשת הסלולארית בארצות הברית.
למכשיר יש מספר מגבלות ואתגרים. אחד הבולטים שבהם הינו שהוא לא מגיע עם דפדפן מובנה. כלומר, לא ניתן לגלוש בו. במקרה שגולש פרסם קישור לאתר כלשהו הדבר עשוי להיות חיוני כדי להבין את פשר ההודעה. אתגר אחר הוא התחרות מול הטלפונים הניידים החכמים, אשר ניתן להוריד אליהם אפליקציה ייעודית שתעשה את אותה העבודה. לא ברור למה משתמשים ישקיעו במכשיר נוסף כשניתן להשתמש בטלפון הנייד לאותה מטרה.
ב-Peek מגיבים על הטענה השנייה בכך שה-TwitterPeek מחובר כל הזמן לאתר ומאפשר להתעדכן בזמן אמת, שלא כמו האפליקציה בטלפון הנייד, אשר מורידה עדכונים רק כאשר מפעילים אותה. האם היתרון הזה שווה 100 דולרים? לשיקולכם.